AG Azmeer

Muhammad Azmir Selamat atau lebih dikenali sebagai AG dan AG Azmeer (lahir 19 Jun 1980) merupakan seorang penyampai radio dan pengacara televisyen lelaki Malaysia. Beliau merupakan anak jati negeri Johor Darul Takzim dan terkenal dengan program radio petang Jawarangers di Hot FM pada tahun 2008 dan 2009 sebelum mengendalikan program pagi AM Krew bermula 2010. Beliau juga muncul di kaca TV sebagai pengacara program hiburan Hot TV dan kemudian terkenal apabila mengemudikan program mingguan Muzik Muzik dan Anugerah Juara Lagu sejak edisi ke-28 bersama pelakon Scha Al-Yahya.

Kerjaya radio
Selepas menamatkan pengajian dengan tajaan Yayasan Pelajaran Johor, AG memulakan kerjaya sebagai juruhebah di stesen radio Best 104  di Johor Bahru pada tahun 2000 sebelum berhijrah ke Kuala Lumpur apabila ditawarkan menyertai stesen radio Fly FM. Selepas enam bulan bersama stesen radio berbahasa Inggeris itu, penerbitnya Seelan Paul melancarkan stesen radio baharu berbahasa melayu, Hot FM pada tahun 2006 dimana AG kemudian diserap masuk ke dalam barisan juruhebah perintis. Beliau mula mengendalikan segmen malam sebelum diserap masuk ke segmen petang bersama rakan setugas Kieran bermula dari 2008 hingga 2010. Di awal kemunculan, laman sosialnya pernah digodam oleh individu yang tidak bertanggungjawab. Gandingan serasi mereka berjaya membentuk duo "Jawarangers" yang mana kedua-dua mereka mempunyai darah keturunan Jawa, termasuk Maskiran yang merupakan kacukan India. Program itu meraih sambutan apabila rating Hot FM meningkat dan mengatasi pesaing-pesaing lainhttp://beautifulnara.com/kami-mahu-jawa-rangers-kembali-di-hot-fm/. Malangnya bermula 31 Mei 2010, mereka dipisahkan apabila AG diserap masuk ke program Hot FM Am Krew bersama penyampai berpengalaman Fara Fauzana dan Faizal Ismail. Setelah Faizal meninggalkan Hot FM pada tahun 2013, AG dan Farah digandingkan dengan penyampai baharu, Fizie Roslan bermula 2014 hingga 2016.http://www.budiey.com/fizie-bakal-bergabung-dengan-fara-fauzana-ag-di-hot-fm/. Bermula pada tahun 2016, AG keudara di Kool FM bersama Haiza dan Muaz, mereka ialah PHD Kool (Pagi Hari di Kool FM) sehingga Julai 2021. Pada Ogos 2021, AG kembali semula ke Hot FM bersama-sama dengan Fara Fauzana.

Di radio, AG berkebolehan menjadi pelawak apabila mencipta alter-ego seperti watak lelaki lembut Fifi dan juga lelaki tua berketurunan Jawa, Wak AG. Sebagai penyampai radio, beliau telah enam (6) kali tersenarai sebagai calon akhir Penyampai Radio Lelaki Popular (ABPBH) iaitu untuk edisi 2008, 2009, 2011, 2012, 2013 dan 2014.

Kerjaya televisyen
AG mula diberi kepercayaan untuk mengacarakan program televisyen Hot TV pada tahun 2008. Setahun selepas itu beliau menyertai program Malaysia Hari Ini secara sambilan selama setahun.  Kemunculannya di kaca TV betul-betul meraih perhatian pada 2010, beliau menyertai program bual bicara pagi hujung minggu Nasi Lemak Kopi O di TV9 sebagai perantara bersama Luqman Hakim Malik. Pada tahun 2012 pula AG diberi kepercayaan untuk mengendalikan program bual bicara automotif bersama selebriti menerusi program Jom Ronda selama beberapa musim. 

Pada tahun 2013, beliau mula mengemudikan program hiburan terkenal Muzik Muzik bersama pelakon dan pelawak Scha Al-Yahya selama dua musim, sebelum Scha meninggalkan program itu dan diganti oleh Fara Fauzana bermula 2015https://www.youtube.com/watch?v=1cIirwROijk. Menerusi program mingguan ini juga AG diberi kepercayaan untuk mengacarakan majlis anugerah berprestij Anugerah Juara Lagu sejak edisi ke 28. Pada tahun 2015 juga, AG diberi kepercayaan buat pertama kali mengacarakan majlis Anugerah Bintang Popular Berita Harian 2014 bersama pelawak Sherry Alhadad dan Amy Masturahttp://www.bharian.com.my/node/41567. Di majlis yang sama, AG buat pertama kalinya disenarai pendek sebagai calon Pengacara TV Lelaki Popular (ABPBH) sekaligus bertanding bersama nama-nama besar seperti AC Mizal, Awal Ashaari dan Aznil Nawawi.

Kehidupan peribadi
AG telah mendirikan rumahtangga bersama isterinya Emelda Amir pada 30 April 2005 dan dikurniakan empat orang cahaya mata lelaki, iaitu Muhammad Aeril Aqmar (lahir 2006), Muhammad Arraz Ammar (l. 2008), Muhammad Aqriz Anmar (l. 2010) dan Muhammad Affan Afmar (l. 2015).

Radiografi

Radio
 Tahun Tajuk Stesen 2000 – 2004 Best Pagi Best 104 2005 – 2006 Fly FM 15 Februari 2006 – 28 Mei 2010 Hot FM JamHot FM 31 Mei 2010 – 26 Februari 2016 Hot FM AM Krew 3 Mac 2016 – 3 Januari 2020 Pagi Hari KoolKool FM 6 Januari 2020 – 20 Julai 2021 Kool FM AG, Haiza & Muaz 2 Ogos 2021 - 29 Julai 2022 Rakyat RangersHot FM 1 Ogos 2022 - kini Bekpes Hot

Filemografi

Filem
 Tahun  Tajuk Watak  Catatan  2014 Mamak Cupcake  Juri 2 Filem pertama, penampilan khas  2016 BoBoiBoy: The Movie  Gaga Naz (suara) Filem animasi  2018 7ujuh  Doktor Riduan Penampilan khas 

Televisyen
 Tahun  Tajuk Peranan  Saluran TV  Catatan  2008 Jom RondaPengacara  TV3 2008–2009 Hot TV TV9 2009 Malaysia Hari Ini TV3 2010–2018 Nasi Lemak Kopi O TV9 2013–2015 Muzik MuzikTV3 2015 Ye Ke? 2015–2017 Melodi 2021 Breakfast@9pm ntv7 2022 Sembang Viral TV9

Diskografi

Single
 Tahun  Tajuk lagu  Penyanyi  2010 "Rindu Yang Telah Pergi" Akim Ahmad & Black Hanafiah

Anugerah dan pencalonan
 Permaidani Merah Anugerah Juara Lagu ke-25 (2011)
 Anugerah Juara Lagu ke-28 (2014) 
 Anugerah Juara Lagu ke-29 (2015) 
 Anugerah Juara Lagu ke-30 (2016)
 Anugerah Bintang Popular Berita Harian 2014 
 Anugerah Bintang Popular Berita Harian 2015 
 Drama Festival Kuala Lumpur (2014)
 Drama Festival Kuala Lumpur (2016)
 Anugerah Melodi (2015)

TahunAnugerahKategoriPencalonanKeputusan 2018 Anugerah Bintang Popular Berita Harian ke-31Pengacara TV Popular Penyampai Radio Popular 2025 Anugerah Bintang Popular Berita Harian ke-37

Rujukan 

Pautan luar


Kategori:Orang hidup
Kategori:Orang dari Johor
Kategori:Kelahiran 1980
Kategori:Pengacara televisyen Malaysia
Kategori:Penyampai radio Malaysia
Kategori:Pelakon lelaki Malaysia
Kategori:Pelakon filem Malaysia
Kategori:Orang Malaysia berketurunan Melayu
Kategori:Muslim Malaysia